**MEGHÍVÓ**

**Tisztelt Képviselő!**

**Tisztelt Művészeti Vezető!**

A X. Országos Öregtáncos Találkozó keretein belül a táncos szakma elé tárt öregtáncosi egyesületek országos szintű érdekképviseletének intézményesítése mérföldkőhöz érkezett. A Csepeli Öregtáncos Együtteshez, mint koordinátorhoz beérkező szándéknyilatkozatok alapján a jogszabályi szintet jelentősen meghaladja azon, országosan is reprezentatív öregtáncos együttesek száma, akik abbéli szándékukat fejezték ki, hogy alapító tagjai kívánnak lenni a Kárpát-medencei Öregtáncos Együttesek Szövetségének.

Mindezekre tekintettel a Kárpát-medencei Öregtáncos Együttesek Szövetsége megtartja alakuló közgyűlését, melyre az öregtáncos táncegyüttes, ill. fenntartójának Képviselőjét és Művészeti Vezetőjét ezúton tisztelettel meghívjuk.

Az alakuló közgyűlés helye: **Csepeli Munkásotthon – 1215 Budapest, Árpád utca 1. (102. terem)**

Az alakuló közgyűlés ideje: **2019. január 26, 11 óra**

(Ajánlott érkezés a közgyűlés előtt egy órával, a regisztráció miatt.)

Az alakuló közgyűlés tervezett napirendje:

* alakuló közgyűlés tisztségviselőinek megválasztása;
* döntés a Kárpát-medencei Öregtáncos Együttesek Szövetségének létrehozásáról és az alapszabály elfogadása;
* a Kárpát-medencei Öregtáncos Együttesek Szövetségében tisztséget betöltő személyek megválasztása.

Kérjük az alapító tagokat, hogy a regisztrációhoz az alakuló közgyűlésre a Képviselők hozzák magukkal a képviselt szervezet hatályos létesítő okiratának (alapító okirat, alapszabály, társasági szerződés) egy példányát, 30 napnál nem régebbi (cég)kivonatának egy példányát, valamint személyazonosításra alkalmas okmányaikat.

Felhívjuk a figyelmet arra, hogy az alapító tagok kizárólag törvényes, szervezeti képviselőjük útján vehetnek részt az alakuló közgyűlésen és tehetnek nyilatkozatokat. A törvényes, szervezeti képviselő a részvételre és nyilatkozattételre harmadik személyt meghatalmazhat azzal, hogy a meghatalmazást közokiratba vagy teljes bizonyító erejű magánokiratba foglalják és a meghatalmazás egy eredeti példányát a jelenléti ívhez csatolják.

Kelt, Budapest, 2018. november 21.

A közgyűlés szervező bizottsága nevében, üdvözlettel

Vágó László